open-index/open-wikipedia-markdown huggingface dataset:
Προπληρωμένη κάρτα

Οι **προπληρωμένες κάρτες** (ή αλλιώς **επαναφορτιζόμενες προπληρωμένες κάρτες** , ή **επαναφορτιζόμενες πιστωτικές κάρτες **ή απλώς **επαναφορτιζόμενες κάρτες**) είναι ένας τύπος καρτών πληρωμής (το ποσό πληρωμής αφαιρείται από τα τρέχοντα κεφάλαια).

## Περιγραφή

### Λειτουργία
Οι κάρτες πληρωμής που ονομάζονται *προπληρωμένες * διαφέρουν από τις χρεωστικές και πιστωτικές κάρτες, επειδή συνδέονται με το λεγόμενο *"ηλεκτρονικό πορτοφόλι"*, η πρόσβαση στο οποίο είναι εγγυημένη από την ίδια την κάρτα. Η πληρωμή γίνεται άμεσα: αυτή η ουσιαστική διαφορά με τα άλλα μέσα πληρωμής, είναι ένα σημαντικό πλεονέκτημα για αυτόν που πρέπει να εισπράξει το ποσό με την διασφάλιση άμεσης πίστωσης. 

Οι προπληρωμένες κάρτες συνήθως χρησιμοποιούν τα ίδια κυκλώματα με τις πιστωτικές κάρτες
(τα πιο διαδεδομένα είναι η VISA Electron, και η MasterCard).

Η *[[Gift card|δωροκάρτα]]*, ή κάρτα-δώρο, πρέπει να διαχωριστεί από τις προπληρωμένες κάρτες. Αυτές εκδίδονται συνήθως από τους εμπόρους με σκοπό να καταστεί δυνατή η αγορά των προϊόντων τους, μέσω της χρήσης μιας προπληρωμένης δωροκάρτας.

Συνοπτικά, τα κύρια είδη των προπληρωμένων καρτών είναι:
* επαναφορτιζόμενες  μη συνδεδεμένες με ένα τρεχούμενο λογαριασμό (που συχνά δεν απαιτούν μια προμήθεια, μόνο το κόστος της ενεργοποίησης, καθώς και τα κόστη φόρτισης),
* επαναφορτιζόμενες συνδεδεμένες με ένα τρεχούμενο λογαριασμό (που συχνά απαιτούν, εκτός από την ενεργοποίηση, και κάποια προμήθεια),
* μίας χρήσης.
Μια άλλη διαφοροποίηση είναι:
* ονομαστική κάρτα (συνήθως, είναι εκείνες που συνδέονται με έναν τρεχούμενο τραπεζικό ή ταχυδρομικό λογαριασμό),
* κάρτα στον κομιστή (συνήθως, αυτές που είναι μιας χρήσης και εκείνες, επίσης, που εκδίδονται από το σύστημα της τράπεζας, ή του ταχυδρομείου, ή άλλα παρόμοια χρηματοπιστωτικά κυκλώματα, αλλά οι οποίες είναι *ανώνυμες*).
Η κάρτα στον κομιστή δεν απαιτεί εγγραφή και, συνεπώς, είναι χρήσιμη σε όποιον έχει προβλήματα αξιοπιστίας ως πληρωτής (στην Ελλάδα οι αναξιόπιστοι πελάτες αναγράφονται στη μαύρη λίστα του Τειρεσία) ή που επιθυμεί να κάνει αγορές (συνήθως e-commerce) με μεγαλύτερο απόρρητο.

### Χρήσεις
Στην Ιταλία, η μεγαλύτερη χρήση των προπληρωμένων καρτών γίνεται για τις αγορές μέσω του διαδικτύου. Αυτό έχει επίσης το πλεονέκτημα της ελαχιστοποίησης των κινδύνων που προκύπτουν από την πιθανή κλωνοποίηση των πιστωτικών καρτών.

Μία από τις προπληρωμένες κάρτες που χρησιμοποιούνται πιο συχνά στην Ιταλία είναι η PostePay. 

## Δείτε επίσης
* Πιστωτική κάρτα
* Χρεωστική κάρτα

## Παραπομπές

Κατηγορία:Συστήματα πληρωμών
Δυναστεία Χοτάκ

Η **Δυναστεία Χοτάκ** ή **Δυναστεία Χοτάκι **ήταν η Αφγανική μοναρχία των Γκιλτζί  Παστούν, που ιδρύθηκε τον Απρίλιο του 1709 από τον Μίρβαϊς Χοτάκ μετά από μια επιτυχή επανάσταση ενάντια των Περσικών Σαφαβιδών ηγεμόνων στην Κανταχάρ. Διήρκεσε μέχρι το 1738, όταν ο ιδρυτής της Δυναστείας των Αφσαριδών, ο Ναντέρ Σαχ Αφσάρ, νίκησε τον Χοσσαΐν Χοτάκ κατά την διάρκεια της μακράς άλωσης του Κανταχάρ, και ξεκίνησε την επανίδρυση της Ιρανικής κυριαρχίας στην περιοχή των Χοτακιδών. Στο αποκορύφωμά της, η βραχύβια Δυναστεία Χοτάκ κυβέρνησε την περιοχή του σημερινού Αφγανιστάν, το δυτικό Πακιστάν, και μεγάλο τμήμα του Ιράν. 

Το 1715, ο Μιρβαΐς πέθανε από φυσικά αίτια και ο αδερφός του, ο Αμπντούλ Αζίζ τον διαδέχτηκε. Γρήγορα, τον διαδέχτηκε ο Μαχμούντ, που κυβέρνησε για μόλις τρία χρόνια, παρόλο που έφερε την αυτοκρατορία στην μεγαλύτερη της έκταση. Μετά την Μάχη του Νταμγκάν το 1729, όπου ο Ασράφ Χοτάκ νικήθηκε από τον Ναντέρ Σαχ, ο Ασράφ εξορίστηκε στο νότιο Αφγανιστάν και η εξουσία των Χοτάκ περιορίστηκε. Ο Χουσεΐν Χοτάκ έγινε ο τελευταίος κυβερνήτης και νικήθηκε το 1738. 

## Λίστα των κυβερνώντων

## Δείτε επίσης
* Δυναστεία Ντουράνι
* Δυναστεία των Σαφαβιδών
* Σουλτανάτο του Δελχί

## Παραπομπές


## Εξωτερικοί σύνδεσμοι
* Encyclopædia Britannica Online - Η τελευταία Αφγανική αυτοκρατορία

Κατηγορία:Πρώην κράτη της Μέσης Ανατολής
Κατηγορία:Ιστορία του Αφγανιστάν
Κατηγορία:Ιστορία του Πακιστάν
Χοτακ
Εκλογές Εδαφικού Συμβουλίου στον Άγιο Μαρτίνο (2017)

**Εδαφικές εκλογές** διεξήχθησαν στον  Άγιο Μαρτίνο στις 19 και στις 26 Μαρτίου 2017, με σκοπό την ανανέωση του Εδαφικού Συμβουλίου. Η λίστα με επικεφαλής τον Ντανιέλ Γκιμπς κέρδισε τον δεύτερο γύρο με ποσοστό 64,31 % των ψήφων.

## Τρόπος ψηφοφορίας
Το Εδαφικό Συμβούλιο του Αγίου Μαρτίνου διαθέτει 23 έδρες και τα τα μέλη εκλέγονται για πέντε χρόνια από μία λίστα σε μια ενιαία εκλογική περιφέρεια. Η ψηφοφορία διεξάγεται σε δύο γύρους.

## Συμμετοχή
Η συμμετοχή στον πρώτο γύρο ήταν χαμηλή έως τα μέσα της ημέρας, το μεσημέρι, και διαμορφώθηκε στο 17,3% στα 19 εκλογικά κέντρα στο νησί.

Στον δεύτερο γύρο, περισσότεροι ψηφοφόροι προσήλθαν στις κάλπες.

## Αποτελέσματα

## Σημειώσεις και παραπομπές


2017
Κατηγορία:Άγιος Μαρτίνος Γαλλίας
Αγιος Μαρτινος Γαλλ
Νικολά-Ζακ Κοντέ

Ο **Νικολά-Ζακ Κοντέ** (, 4 Αυγούστου 1755 – 6 Δεκεμβρίου 1805) ήταν Γάλλος ζωγράφος, αεροστατιστής, στρατιωτικός και εφευρέτης του σύγχρονου μολυβιού.

Γεννήθηκε στο Σαιντ-Σενερί-πρε-Σε (σήμερα Ωνού-συρ-Ορν) της Νορμανδίας, και διακρίθηκε ως μηχανική ευφυία αποτελώντας σημαντικό όφελος για τον Γαλλικό στρατό στην Αίγυπτο.

## Αεροναυτική
Ένα από τα πρώτα ενδιαφέροντα του ενόσω βρισκόταν ακόμη στο Σε ήταν η πρόσφατα ανεπτυγμένη επιστήμη της αεροναυτικής. Κατασκεύασε τουλάχιστον ένα αερόστατο θερμού αέρα με το οποίο πέταξε σε δημόσια πλατεία. Συνεισέφερε στην βελτίωση της παραγωγής του αερίου υδρογόνου, καθώς και την κατεργασία του σάκκου αερίου αλλά και του ιδίου του αεροστάτου.

Στην Αίγυπτο ο Κοντέ κλήθηκε να ασκηθεί στην αεροστατική και να προετοιμάσει μια απογείωση για τον εορτασμό της Γαλλικής Πρωτοχρονιάς στις 22 Σεπτεμβρίου 1798. Δεν ήταν επαρκώς προετοιμασμένος και έτσι η εκδήλωση αναβλήθηκε για την 1η Δεκεμβρίου. Στην περίπτωση αυτή, παραλίγο να αποτύχει. Το αερόστατο έπιασε φωτιά και οι Αιγύπτιοι είχαν την εντύπωση πως επρόκειτο για μηχανή πολέμου που θα έκαιγε τις σκηνές του εχθρού. Σε μια δεύτερη προσπάθεια με μεγαλύτερο αερόστατο, λέγεται πως 100.000 θεατές παρακολούθησαν την απογείωση του στην Πλατεία Εσμπεκιά. Είναι πιθανό πως η χρήση του αεροστάτου στην Αίγυπτο περιοριζόταν στο να εντυπωσιάσει τον εκεί πληθυσμό και πως δεν είχε ποτέ στρατιωτική χρήση. Ο Αλ-Τζαμπάρτι, (Αμπντ αλ-Ραχμάν αλ-Τζαμπάρτι αλ-Μίσρι) έγραψε στην έκθεση του σχετικά με την απογείωση: «Ο ισχυρισμός τους πως αυτή η συσκευή είναι σαν πλοίο στο οποίο επιβαίνουν άνθρωποι για να ταξιδέψουν σε άλλες χώρες ώστε να ανακαλύψουν νέα και άλλες διαστρεβλώσεις δεν φάνηκε να είναι αληθής».

## Εξοπλισμός γραφής και σχεδίου
Ο Κοντέ εφηύρε το σύγχρονο μολύβι με μόλυβδο μετά από απαίτηση του Λαζάρ Νικολά Μαργκερίτ Καρνό. Η Γαλλική Δημοκρατία την εποχή αυτή βρισκόταν σε οικονομικό αποκλεισμό και δεν είχε την δυνατότητα εισαγωγής γραφίτη από την Μεγάλη Βρετανία, την κύρια πηγή για το υλικό αυτό. Ο Καρνό ζήτησε από τον Κοντέ να κατασκευάσει μολύβι το οποίο δε θα στηριζόταν σε εισαγωγές από το εξωτερικό. Μετά απο πολλές μέρες έρευνας, ο Κοντέ είχε την ιδέα να αναμίξει κονιοποιημένο γραφίτη με άργιλο και να συμπιέσει το υλικό ανάμεσα σε δύο ξύλινους ημικυλίνδρους. Έτσι σχηματίστηκε το σύγχρονο μολύβι. Ο Κοντέ έλαβε δίπλωμα ευρεσιτεχνίας για την εφεύρεση του το 1795, και ίδρυσε την *la Société Conté* για την κατασκευή τους. Επίσης εφηύρε το παστέλ κοντέ το οποίο ονομάστηκε έτσι προς τιμήν του.

## Παραπομπές


Κατηγορία:Γάλλοι στρατιωτικοί
Κατηγορία:Γάλλοι αεροπόροι
Κατηγορία:Γάλλοι εφευρέτες
Καζού

μικρογραφία|δεξιά|200px| Καζού
Το **Καζού** είναι ένα μονοφωνικό μουσικό όργανο το οποίο ανήκει στην κατηγορία των μεμβρανόφωνων και όχι των πνευστών, διότι δεν φυσάς για την παραγωγή του ήχου αλλά υποτονθορίζεις, ενώ η μελωδία που βγαίνει βασίζεται στην μικρή μεμβράνη που έχει. Το πρώτο καζού εφευρέθηκε και κατασκευάστηκε στις ΗΠΑ τον 19ο αιώνα. Αν και είναι μουσικό όργανο, στην αντίληψη του περισσότερου κόσμου είναι ένα φτηνό μεταλλικο ή πλαστικό παιδικό παιχνίδι που μοιαζει με μικροσκοπικό υποβρύχιο και τίποτα παραπάνω, καθώς δεν χρειάζεται κάποια δεξιότητα και ο οποιοσδήποτε μπορεί να μιλήσει, μπορεί και να παράσχει μουσική με αυτό. Θεωρείται και είναι ένα τεμπέλικο μουσικό όργανο καθώς δεν χρειάζεται εκμάθηση πέραν κάποιων απλών τεχνικών που δεν ειναι απαραίτητες για την χρήση του αλλά είναι και μια ευκολότερη εναλλακτικη να ερμηνευσεις ενα τραγουδι στο οποιο δεν θυμασαι τους στίχους. Ωστόσο είχε και έχει λάτρεις σε όλο τον κόσμο και έχει χρησιμοποιηθεί σε πολλές ηχογραφήσεις από τζαζ της νέας ορλεάνης μέχρι ροκ και αλλού.Υπάρχουν μπάντες και γκρουπ αποτελούμενα μόνο από παίχτες καζού και βιντεο στο youtube τύπου acapella maker αλλά με καζού. Μπορεί να χρησιμοποιηθεί σε κάθε είδος μουσικής και οι μοναδικοι περιορισμοι που εχει ειναι οι περιορισμοι στις φωνητικες ικανοτητες και στην φαντασια του χρηστη του.

Ο ήχος του θυμίζει -περίπου- ήχο τρομπέτας, και παλι είναι στο χέρι και στο στόμα του χρήστη να το κάνει να ακούγεται σαν άλλο πνευστο ή σαν κρουστό, που είναι κιολας στην πραγματικοτητα, μεσα από την τεχνικη του beatboxing.
Γνωστοί καζουίστες: GHOST, THE JIMI HENDRIX EXPERIENCE, THE RED HOT CHILI PEPPERS, JURASSIC 5, Pink Floyd, The Beatles, David Bowie, Frank Zappa, Supertramp, McFly, Weird Al Yankovic, Macaulay Culkin και άλλοι.

Κατηγορία:Μεμβρανόφωνα
Θέκλα των Φρυγών

Η **Θέκλα των Φρυγών** (822/23–μετά το 867) ήταν πριγκίπισσα της Φρυγικής Δυναστείας της Βυζαντινής Αυτοκρατορίας.

## Ζωή
Ήταν προφανώς η μεγαλύτερη κόρη του αυτοκράτορα Θεόφιλου και της συζύγου του Θεοδώρας. Είχε τέσσερις αδερφές (την Άννα, την Αναστασία, την Πουλχερία και τη Μαρία) και δύο αδερφούς, τον Κωνσταντίνο και τον Μιχαήλ Γ΄. Το 842, που πέθανε ο Θεόφιλος, ακολούθησε τη μητέρα της ως αντιβασίλισσα (Αυγούστα) και εμφανίστηκε ως τέτοια στα νομίσματα με τον μικρότερο αδελφό της. Ωστόσο, η κυβέρνηση ήταν πραγματικά στα χέρια του ευνούχου Θεόκτιστου. Υπάρχουν διάφοροι λογαριασμοί της μοίρας της Θέκλας μετά την πτώση της μητέρας της στα τέλη του 855 ή στις αρχές του 856, αλλά το 858 η Θέκλα και οι αδελφές της Άννα, Αναστασία και Πουλχερία (η Μαρία είχε ήδη πεθάνει το 840) πρέπει να εισήλθαν σε μοναστήρι στην Κωνσταντινούπολη. Η Θέκλα λέγεται ότι ζούσε εκεί την εποχή του φόνου του αδελφού της από τον διάδοχό του Βασίλειου Α΄ το 867, με μερικές πηγές που δηλώνουν ότι ο Βασίλειος ήταν ο εραστής της Θέκλας.  

## Παραπομπές


Κατηγορία:Πορφυρογέννητες
Κατηγορία:Βυζαντινοί του 9ου αιώνα
Γλώσσα Γιόμπα

Η **Γλώσσα Γιόμπα **είναι μία εξαφανισμένη Αυστρονησιακή γλώσσα της Παπούα Νέας Γουινέας. Ομιλείται στην Κεντρική Περιφέρεια, και είχε 2 μη μητρικούς ομιλητές το 1981. 

## Δείτε επίσης
* Γλώσσα Μαγκόρι

## Παραπομπές


Γ
Ελεονώρα του Βελγίου

Η **Ελεονώρα του Βελγίου** (γαλλικά: *Eléonore de Belgique*, 16 Απριλίου 2008 -) είναι το νεότερο παιδί και δεύτερη κόρη του βασιλιά Φίλιππου και της βασίλισσας Ματθίλδης του Βελγίου, τέταρτη στην γραμμή διαδοχής του Βελγικού θρόνου. Είναι η δωδέκατη και νεότερη εγγονή του βασιλιά Αλβέρτου Β΄ και της βασίλισσας Πάολα.

## Γέννηση
Η *Ελεονώρα Φαμπιόλα Βικτώρια Άννα Μαρία* γεννήθηκε στις 16 Απριλίου 2008 στις 04:50 π.μ. (ώρα Βρυξελλών) στο Νοσοκομείο *Έρασμος* του Άντερλεχτ. Κόρη του Διαδόχου Πρίγκιπα Φίλιππου και της Διαδόχου Πριγκίπισσας Ματθίλδης. Έχει τρία μεγαλύτερα αδέλφια, την πριγκίπισσα Ελισάβετ, τον πρίγκιπα Γαβριήλ και τον πρίγκιπα Εμμανουήλ. 

Στις 14 Ιουνίου 2008 βαπτίστηκε στο παρεκκλήσι του Κάστρου Σιερνιόν από τον Καρδινάλιο Γκόντφριντ Ντάνιλς. Ονομάσθηκε *Ελεονώρα* επειδή άρεσε στους γονείς της, *Φαμπιόλα* από την βασίλισσα Φαμπιόλα (θεία εξ αγχιστείας του πατέρα της), *Βικτώρια* από την νονά της, Διάδοχο Πριγκίπισσα Βικτώρια της Σουηδίας, *Άννα* από την γιαγιά της, Άννα Μαρία Κομορόβσκα και *Μαρία* από την Παρθένο Μαρία. Νονοί της ήταν η Διάδοχος Πριγκίπισσα Βικτώρια της Σουηδίας, η Πριγκίπισσα Κλαίρη του Βελγίου (σύζυγος του Πρίγκιπα Λαυρέντιου, θείου της Ελεονώρας) και ο Κόμης Σεβαστιανός Φον Βέστφαλεν του Φίρστενμπεργκ.

## Τίτλοι
***16 Απριλίου 2008 - έως σήμερα**: *Η Βασιλική Υψηλότητα* Πριγκίπισσα Ελεονώρα του Βελγίου

## Πρόγονοι

## Παραπομπές

## Εξωτερικοί σύνδεσμοι
* The Belgian Monarchy official website
* Birth of Princess Eléonore

Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες του Βελγίου
Κατηγορία:Πριγκίπισσες της Σαξονίας-Κοβούργου-Γόθας
Ελένη (αυτοκράτειρα)

Η **Ελένη** (325/326 - Νοέμβριος 360) ήταν Βυζαντινή αυτοκράτειρα, κόρη του Κωνσταντίνου Α' και της Φαύστας και σύζυγος του Ιουλιανού. 

Όταν ο Κωνστάντιος Β΄ έκανε τον εξάδελφό του Ιουλιανό, καίσαρα στις 6 Νοεμβρίου 355, τον πάντρεψε  με την αδερφή του Ελένη και έστειλε το ζευγάρι στη Γαλατία. Στη Γαλατία, η Ελένη πέθανε κατά τη διάρκεια των Αγώνων των τεσσάρων ετών. Τάφηκε σε μια βίλα στη Via Nomentana στη Ρώμη δίπλα στην αδελφή της. Ενδεχομένως πέθανε κατά τον τοκετό επειδή είχε αρκετές αποβολές για τις οποίες η Ευσεβία, η σύζυγος του Κωνσταντίου Β΄, υποπτευόταν ότι είχε προκαλέσει για να μην μπορεί ο Ιουλιανός να έχει κληρονόμο στο θρόνο. Η Ελένη ζούσε ακόμη όταν ο Ιουλιανός ανακηρύχθηκε αυτοκράτορας στο 360, ίσως δε πέθανε τον Νοέμβριο εκείνου του έτους.

## Παραπομπές

Κατηγορία:Σύζυγοι Βυζαντινών Αυτοκρατόρων
Κατηγορία:Δυναστεία του Κωνσταντίνου
Κατηγορία:Βυζαντινοί του 4ου αιώνα
Διονύσιος Αποστολάτος

Ο **Διονύσιος Αποστολάτος** ήταν μαέστρος χορωδίας και μαντολινάτας από το Αργοστόλι Κεφαλονιάς.  

## Βιογραφία

Γεννήθηκε στο Αργοστόλι το 1926 και φοίτησε στο Εθνικό Ωδείο Αθηνών. Ανέπτυξε πλούσια και πολύπλευρη δράση στον χώρο του χορωδιακού τραγουδιού. Αφιέρωσε τη ζωή του για να διαδώσει την επτανησιακή μουσική. Ο Κεφαλονίτης μαέστρος είχε συνθέσει 5.000 τραγούδια και ήταν δάσκαλος 6.000 μαθητών. 

Το 1942 γράφτηκε στην εκκλησιαστική χορωδία και είχε ως δάσκαλό του τον Νικόλα Λυγγούρη. Το 1972 του δόθηκε η πρόταση να φτιάξει μια παιδική χορωδία με συνοδεία μαντολινάτας όπου τελικά την δημιούργησε το 1981 στον κεφαλλονίτικο σύλλογο "Εύγερος". Από το 1988 έκανε ένα νέο ξεκίνημα για την ίδρυση δημοτικών μικτών χορωδιών, οι οποίες ακόμα έχουν καλλιτεχνική διεύθυνση.

## Παραπομπές


## Εξωτερικοί σύνδεσμοι
* 

Κατηγορία:Έλληνες διευθυντές ορχήστρας
Κατηγορία:Έλληνες διευθυντές χορωδίας
Κατηγορία:Έλληνες συνθέτες
Κατηγορία:Έλληνες μουσικοί
Δημήτριος Φωτάκης

Ο **Δημήτριος Φωτάκης** (1872 - 1937) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα. Σπούδασε ιατρική στο Πανεπιστήμιο Αθηνών και συμπλήρωσε τις σπουδές του στο εξωτερικό. Στις γερουσιαστικές εκλογές του 1929 εξελέγη γερουσιαστής Τρικάλων για εννιαετή θητεία.

Απεβίωσε στη Βιέννη.
## Παραπομπές


Κατηγορία:Έλληνες γερουσιαστές
Ευστράτιος Φωτάκης

Ο **Ευστράτιος Φωτάκης** (1882 - 1952) ήταν Έλληνας πολιτικός.

## Βιογραφικά στοιχεία

Ήταν γιος του Εμμανουήλ Φωτάκη, βουλευτή και δημάρχου, και μεγάλωσε στις Μέλαμπες Ρεθύμνης. Σπούδασε νομικά και το 1918 έγινε εισαγγελέας πρωτοδικών στην Αθήνα.

Το 1910 εξελέγη βουλευτής στην κρητική βουλή. Στο ελληνικό κοινοβούλιο εξελέγη για πρώτη φορά βουλευτής Ρεθύμνης στις εκλογές του 1926 και επανεξελέγη στις εκλογές του 1936. Στις γερουσιαστικές εκλογές του 1929 εξελέγη γερουσιαστής Ρεθύμνης για εννιαετή θητεία με το Κόμμα Φιλελευθέρων.

Σήμερα στο Ρέθυμνο ένας δρόμος φέρει το όνομά του

## Παραπομπές


Κατηγορία:Βουλευτές Ρεθύμνου
Κατηγορία:Έλληνες γερουσιαστές
Παναγιώτης Χατζηκωνσταντίνου

Ο **Παναγιώτης Χατζηκωνσταντίνου** (1889 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο και εργάστηκε ως τραπεζικός υπάλληλος. Διετέλεσε Πρόεδρος του Επαγγελματικού
και Βιοτεχνικού Επιμελητηρίου Βόλου. Είχε σπουδάσει νομικά και ασκούσε την δικηγορία. Σε επαναληπτικές εκλογές το 1929 εξελέγη γερουσιαστής από τον εκλογικό κατάλογο του Συλλόγου Βιοτεχνών και Μικρεμπόρων για τριετή θητεία .

## Παραπομπές


Κατηγορία:Έλληνες γερουσιαστές
Γεώργιος Χατζηγιαννάκης

Ο **Γεώργιος Χατζηγιαννάκης** (1887 - 1958) ήταν Έλληνας πολιτικός και βιομήχανος.

## Βιογραφικά στοιχεία

Καταγόταν από την Ανατολική Θράκη και ήταν ιδιοκτήτης της εταιρείας «Αλτιναλμάζης – Χατζηγιαννάκης» που παρήγαγε αλεύρι. Μετά τον θάνατό του η επιχείρηση πουλήθηκε στην Αλλατίνη.Εξελέγη βουλευτής Θεσσαλονίκης στις εκλογές του 1928 ενώ στις γερουσιαστικές εκλογές του 1932 εξελέγη γερουσιαστής Θεσσαλονικης με τριετή θητεία.

Απεβίωσε το 1958.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Θεσσαλονίκης
Εθνικό Θέατρο Βελιγραδίου

Το **Εθνικό Θέατρο Βελιγραδίου** ιδρύθηκε στο δεύτερο μισό του 19ου αιώνα. Βρίσκεται στην Πλατεία Δημοκρατίας,στη γωνία της οδού Βασίνα και Φραντσούσκα στο Βελιγράδι της Σερβίας. Με την ανέγερση αυτού του κτιρίου καθώς και με την εφαρμογή του Κανονισμού Σχέδιο Πόλης σε τάφρο από τον Γιοσίμοβιτς το 1867, οι συνθήκες έγιναν για το σχηματισμό της σημερινής κεντρικής πλατείας της Δημοκρατίας στο Βελιγράδι. Χτισμένο το 1868, το Εθνικό Θέατρο, ακολουθώντας τη μοίρα του λαού και της χώρας, πέρασε από διάφορες φάσεις της αρχιτεκτονικής και της καλλιτεχνικής ανάπτυξης και επιβίωση ως ένα σύμβολο της Σερβίας, του πολιτισμού, της παράδοσης και της πνευματικότητας. Σήμερα, κάτω από τη στέγη του, υπάρχουν τρία καλλιτεχνικά σύνολα - Όπερα, το Δράμα και το Μπαλέτο.

Το Εθνικό Θέατρο κηρύχθηκε Μνημείο του Πολιτισμού με Μεγάλη Σημασία το 1983, και προστατεύεται από την Δημοκρατία της Σερβίας.

## Ιστορία
Το 1868, το Σερβικό Εθνικό Θέατρο από το Νόβι Σαντ (τότε πρωτεύουσα του σερβικού πολιτισμού στην Αυστρία-Ουγγαρία) πραγματοποιήθηκε στο Βελιγράδι (τότε πρωτεύουσα του Πριγκιπάτου της Σερβίας). Ο Πρίγκιπας Μιχαήλ, εντυπωσιασμένος από τις επιδόσεις που βίωσε, κάλεσε τον Γιόβαν Ντόρντεβης (ιδρυτή του Σερβικού Εθνικού Θεάτρου Νόβι Σαντ)για να βρεθεί ένα παρόμοιο ίδρυμα στη Σερβία. Έχοντας αποδεχτεί,ο Γιόβαν Ντόρντεβης ήρθε στο Βελιγράδι με το ήμισυ της εταιρίας των ηθοποιών και ίδρυσε το Εθνικό Θέατρο στο Βελιγράδι, επτά χρόνια μετά την ίδρυση του θεάτρου Νόβι Σαντ.

Το Εθνικό Θέατρο Βελιγραδίου, χτίστηκε το 1869 σύμφωνα με το σχέδιο του Αλεξάνταρ Μπουγκάρσκι, τον πιο παραγωγικό αρχιτέκτονα του Βελιγραδίου κατά τον 19ο αιώνα. Την απόφαση να κατασκευάσει ένα ειδικό κτίριο για το θέατρο έγινε από τον Μιχαήλο Ομπρένοβιτς. Το κτίριο ήταν ένα τυπικό θέατρο και θύμιζε ιδιαίτερα την Σκάλα του Μιλάνου, όσον αφορά την Αναγέννηση και το διακοσμητικό φινίρισμα. Αργότερα, αναπαραστάσεις άλλαξαν εντελώς την αρχική του εμφάνιση. Η βαριά ανακατασκευή έγινε το 1986, όταν το θέατρο επανέκτησε την εμφάνιση του το 1922 και χτίστηκε ένα παράρτημα προς την οδό Μπράτσε Γιουγκοβίτσα. Εκτός από τους θεατρικούς σκοπούς, η αίθουσα έχει χρησιμοποιηθεί για φιλανθρωπικές χορούς και συναυλίες κατά τη διάρκεια του 19ου αιώνα. Η μεγάλη Συνταγματική Συνέλευση ενέκρινε το περίφημο Σύνταγμα του 1888 σε αυτό το κτίριο.

## Παραπομπές



Κατηγορία:Κτίρια και κατασκευές στο Βελιγράδι
Κατηγορία:Θέατρα στο Βελιγράδι
Κατηγορία:Πολιτισμός της Σερβίας
Κατηγορία:Πολιτισμικά μνημεία μείζονος σημασίας στη Σερβία
Εμμανουήλ Φεσσάς

Ο **Εμμανουήλ Φεσσάς** (1884 - ;) ήταν Έλληνας πολιτικός.

## Βιογραφικά στοιχεία

Eξελέγη για πρώτη φορά βουλευτής Μεσσηνίας στις εκλογές του 1926 και επανεξελέγη στις εκλογές του 1935. Στις γερουσιαστικές εκλογές του 1932 εξελέγη γερουσιαστής Μεσσηνίας για τριετή θητεία.

## Παραπομπές


Κατηγορία:Βουλευτές Μεσσηνίας
Κατηγορία:Έλληνες γερουσιαστές
Γεώργιος Φικιώρης

Ο ** Γεώργιος Φικιώρης** (1855 - 1942) ήταν Έλληνας πολιτικός.

## Βιογραφικά στοιχεία

Ήταν δικηγόρος.Εξελέγη πρώτη φορά βουλευτής Λακωνίας στις εκλογές του 1899 και επανεξελέγη σε αυτές του 1902, του 1905, εκλογές του Αυγούστου 1910, του Νοεμβρίου 1910, του 1912, του Μαΐου 1915, του 1923 (Λακεδαίμονος), του 1926 και του 1928 (Λακεδαίμονος). 

Στις γερουσιαστικές εκλογές του 1932 εξελέγη γερουσιαστής από την Βουλή και τη Γερουσία.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Λακεδαίμονος
Κατηγορία:Βουλευτές Λακωνίας
Ευσεβία

Η **Ευσεβία** ήταν η δεύτερη σύζυγος του Κωνστάντιου Β'.

Η οικογένειά της καταγόταν από τη Θεσσαλονίκη. Τα αδέλφια της ήταν ο Φλάβιος Ευσέβιος και ο Φλάβιος Υπατιος, πρόξενοι το 359. Ήταν γνωστή για την ομορφιά της και την επιρροή της στο σύζυγό της. Όπως και αυτός, υπήρξε υπέρμαχη της αιγυπτιακής αίρεσης. Αν και φαίνεται ότι η Ευσεβία μπορεί να έχει πλησιάσει τον Ιουλιανό και να πείσει τον σύζυγό της να τον κάνει Καίσαρα, φέρεται να προκάλεσε στη γυναίκα του Ιουλιανού Ελένη να έχει αρκετές αποβολές για να την αποτρέψει από το να έχει απογόνους αφού δεν μπορούσε να αντέξει τα παιδιά.

Τα τελευταία ίχνη της επιρροής της ήταν η άνοδος των δύο αδελφών της στη συνωμοσία το 359 και η απελευθέρωση της ιδιοκτησίας της οικογένειάς της από τη φορολογία στις 18 Ιανουαρίου 360. Σύντομα, πέθανε από ένα δηλητήριο το οποίο έλαβε ως φάρμακο για την ανικανότητά της να κάνει παιδιά. Μετά το θάνατο της Ευσεβίας, ο Κωνστάντιος παντρεύτηκε μια γυναίκα που ονομάστηκε Φαυστίνα στην Αντιόχεια το 361. Μετά το θάνατό του, η Φαυστίνα γέννησε μια κόρη, τη Φλάβια Μάξιμα Φαυστίνα Κωνστάντια.  
## Παραπομπές

Κατηγορία:Σύζυγοι Βυζαντινών Αυτοκρατόρων
Σπυρίδων Τσαγγρής

Ο **Σπυρίδων Τσαγγρής** ήταν Έλληνας πολιτικός.

## Βιογραφικά στοιχεία

Το 1929 εξελέγη, αντί του αποβιώσαντος του Γεωργίου Καρπετόπουλου, γερουσιαστής Αργολίδος και Κορινθίας με τριετή θητεία.

## Παραπομπές


Κατηγορία:Έλληνες γερουσιαστές
Ποτός Θάσου

O **Ποτός** είναι ένα χωριό στο νησί της Θάσου, στην βόρεια Ελλάδα. Το χωριό βρίσκεται στο νότιο τμήμα του νησιού, στις ακτές του Θρακικού Πελάγους (το βορειότερο τμήμα του Αιγαίου). Ο Ποτός έχει 688 κατοίκους. Απέχει 42 χλμ NΔ από την πρωτεύουσα.

Το παραθαλάσσιο χωριό είναι ένα δημοφιλές τουριστικό θέρετρο κατά τη θερινή περίοδο, όπου ο τουρισμός παρέχει ένα μεγάλο ποσοστό του εισοδήματος, παράλληλα με την αλιεία και την εκμετάλλευση του μαρμάρου. Τα σύγχρονα καφέ μπαρ και εστιατόρια, τα εμπορικά καταστήματα, οι ξενοδοχειακές μονάδες συγκεντρώνουν πολυάριθμους έλληνες και ξένους παραθεριστές.

Συνέχεια του Ποτού είναι το Πευκάρι, τουριστικός οικισμός με όμορφη ακρογιαλιά. Η Ψιλή Άμμος είναι ένα μικρό χωριό, 5 χλμ μακριά από τον Ποτό. Αποτελείται κυρίως από τουριστικά καταλύματα καθώς η τοποθεσία είναι ιδανική για ξέγνοιαστες διακοπές. Η παραλία είναι αμμουδερή και τα νερά σμαραγδένια ενώ υπάρχει η δυνατότητα ενασχόλησης με πολλών ειδών θαλάσσια σπορ. Είναι οργανωμένη με ξαπλώστρες και ομπρέλες καθώς και παραθαλάσσια μαγαζιά όπου υπάρχουν όλα τα απαραίτητα.

## Αθλητισμός
Ο οικισμός διαθέτει γήπεδο ποδοσφαίρου, στο οποίο αγωνίζεται η τοπική ομάδα του ορεινού οικισμού, «Δόξα» Θεολόγου - Ποτού.


 Potos Grcka.jpg|Παραλία του Ποτού
 Pefkari 2 C.jpg|Παραλία στο Πευκάρι


## Παραπομπές


## Εξωτερικοί σύνδεσμοι

* Επίσημη ιστοσελίδα δήμου Θάσου

Κατηγορία:Χωριά της περιφερειακής ενότητας Καβάλας
Κατηγορία:Δήμος Θάσου
Δημήτριος Τυπάλδος

Ο **Δημήτριος Τυπάλδος** ήταν Έλληνας πολιτικός.

## Βιογραφικά στοιχεία

Το 1929, σε αναπληρωματική εκλογή, εξελέγη γερουσιαστής με τριετή θητεία εκπροσωπώντας τον Εκλογικό Σύλλογο Εργατών.

## Παραπομπές


Κατηγορία:Έλληνες γερουσιαστές
Παναγιώτης Φλέσσας

Ο **Παναγιώτης Φλέσσας** ή **Παπαφλέσσας** ήταν Έλληνας πολιτικός.

## Βιογραφικά στοιχεία

Γεννήθηκε το 1870 στο Γαρδίκι της Μεσσηνίας. Ήταν γιός του Κωνσταντίνου Ιωάννου Φλέσσα (1840-19200. Έλέγετο και Πανάγος Φλέσσας.

Εξελέγη πρώτη φορά βουλευτής Μεσσηνίας στις εκλογές του 1910 (Αυγούστου) και επανεξελέγη στις εκλογές του 1910 (Νοεμβρίου), του 1912, του Μαΐου 1915, του Δεκεμβρίου 1915 (Αρκαδίας) και του 1923 (Καλαμών). Στις γερουσιαστικές εκλογές του 1929 εξελέγη γερουσιαστής Ρεθύμνης για τριετή θητεία με το Κόμμα Φιλελευθέρων.

## Παραπομπές


Κατηγορία:Βουλευτές Αρκαδίας
Κατηγορία:Βουλευτές Καλαμάτας
Κατηγορία:Έλληνες γερουσιαστές
Κατηγορία:Βουλευτές Μεσσηνίας
Ιωάννης Τσιγκόλης

Ο **Ιωάννης Τσιγκόλης** (1873 - ;) ήταν Έλληνας πολιτικός.

## Βιογραφικά στοιχεία

Ήταν δικηγόρος. Εξελέγη για πρώτη φορά βουλευτής Αιτωλίας και Ακαρνανίας στις εκλογές του 1910 (Νοεμβρίου) και επανεξελέγη στις εκλογές του 1923 και του 1926 (Ευρυτανίας). Στις γερουσιαστικές εκλογές του 1929 εξελέγη γερουσιαστής Αιτωλίας και Ακαρνανίας για τριετή θητεία με το Κόμμα Φιλελευθέρων.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Αιτωλοακαρνανίας
Κατηγορία:Βουλευτές Ευρυτανίας
Θερμοαγώγιμη πάστα

Η **θερμοαγώγιμη πάστα** (που ονομάζεται επίσης γράσο CPU, θερμική πάστα, θερμικό γράσο, θερμική ένωση, θερμική πηκτή, θερμικό υλικό διασύνδεσης ή θερμική επικάλυψη) είναι ένα είδος θερμικά αγώγιμης (αλλά συνήθως ηλεκτρικά μονωτικής) πάστας που χρησιμοποιείται ως διασύνδεση μεταξύ ψυκτρών θερμότητας και πηγών θερμότητας (π.χ. συσκευές ημιαγωγών υψηλής ισχύος). Ο κύριος ρόλος του θερμικού γράσου είναι η εξάλειψη των κενών ή των χώρων που λειτουργούν ως θερμικός μονωτήρας από την περιοχή διεπαφής έτσι ώστε να μεγιστοποιείται η μεταφορά θερμότητας. Το θερμικό λίπος είναι ένα παράδειγμα ενός υλικού θερμικής διασύνδεσης.

Σε αντίθεση με τη θερμική κόλλα, το θερμικό γράσο δεν προσθέτει μηχανική αντοχή στη σύνδεση μεταξύ της πηγής θερμότητας και της ψύκτρας. Θα πρέπει να συνδεθεί με ένα μηχανικό μηχανισμό στερέωσης όπως βίδες, επιτρέποντας την πίεση μεταξύ των δύο, εξαπλώνοντας το θερμικό γράσο στην πηγή θερμότητας.

Κατηγορία:Ανθρωπογενή υλικά
Κατηγορία:Τεχνολογία ψύξης
Υβόννη Μαλτέζου

Η **Υβόννη Μαλτέζου** (Αθήνα, 20 Νοεμβρίου 1949) είναι Ελληνίδα ηθοποιός του θεάτρου, της τηλεόρασης και του κινηματογράφου.

## Βιογραφικά στοιχεία
Γεννήθηκε στην Αθήνα στις  20 Νοεμβρίου 1949.

Σπούδασε υποκριτική στη Δραματική Σχολή του Εθνικού Θεάτρου. Έχει πάρει μέρος σε πολλές θεατρικές παραστάσεις, σε ταινίες και σε σίριαλ, με πιο γνωστές τις συμμετοχές στις τηλεοπτικές σειρές *[[Είσαι το ταίρι μου]]* και *[[Τα Καλύτερά μας Χρόνια]]*. 

Έχει τιμηθεί με βραβεία Α΄και Β΄ γυναικείου ρόλου για τη συμμετοχή της σε κινηματογραφικές ταινίες. 

Ήταν παντρεμένη με τον ηθοποιό Κώστα Αρζόγλου και μετά με τον σκηνοθέτη Λάκη Παπαστάθη.

## Φιλμογραφία
### Τηλεόραση

 
### Κινηματογράφος

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Ενωτικό δημοψήφισμα (Κύπρος, 1950)

Με την ονομασία **ενωτικό δημοψήφισμα** είναι γνωστή η διαδικασία συλλογής υπογραφών το 1950 στην Κύπρο με αίτημα την Ένωση του νησιού με την Ελλάδα.

## Χρονικό
Η Κύπρος μετά τον Β' Παγκόσμιο Πόλεμο ήταν υπό βρετανική κυριαρχία. Οι δυο μεγαλύτερες κοινότητες ήταν οι Ελληνοκύπριοι και οι Τουρκοκύπριοι. Οι μεν ελληνοκύπριοι επιθυμούσαν την Ένωση της Κύπρου με την Ελλάδα. ενώ οι τουρκοκύπριοι αντιτίθεντο σε τέτοια προοπτική. Εν τω μεταξύ το ΑΚΕΛ / Ανορθωτικό Κόμμα Εργαζόμενου Λαού (πρώην Κομμουνιστικό Κόμμα Κύπρου) ολοένα και μεγάλωνε σε πολιτική απήχηση, πράγμα που ανησυχούσε την Εθναρχία (δηλαδή την Εκκλησία της Κύπρου) που ήταν ο παραδοσιακός εκφραστής των Ελληνοκύπριων. 

Η ιδέα για διεξαγωγή ενωτικού δημοψηφίσματος το οποίο να χρησιμοποιηθεί ως πολιτικό επιχείρημα για προώθηση του σκοπού της Ένωσης προήλθε αρχικά από το ΑΚΕΛ, το οποίο το πρότεινε στην Εθναρχία. Όμως η Εκκλησία αποφάσισε να αναλάβει αυτή την πρωτοβουλία των κινήσεων, διοργανώνοντας μόνη της το δημοψήφισμα. 

Το δημοψήφισμα, το οποίο ουσιαστικά ήταν συλλογή υπογραφών διεξήχθη στις 15 και 22 Ιανουαρίου 1950, 2 διαδοχικές Κυριακές. Οι ψηφοφόροι ή υπογράφοντες έπρεπε να επιλέξουν ένα εκ των δύο επιλογών: «ΑΞΙΟΥΜΕΝ, ΤΗΝ ΕΝΩΣΙΝ ΤΗΣ ΚΥΠΡΟΥ ΜΕ ΤΗΝ ΕΛΛΑΔΑ» ή «ΕΝΙΣΤΑΜΕΘΑ ΕΙΣ ΤΗΝ ΕΝΩΣΙΝ ΤΗΣ ΚΥΠΡΟΥ ΜΕ ΤΗΝ ΕΛΛΑΔΑ». Παρότι υπήρξαν αναφορές για νοθεία (για παράδειγμα ένα άτομο υπόγραφε για όλη του την οικογένεια), είναι γενικά παραδεκτό πως ανέδειξε την πλειοψηφική θέληση ανάμεσα στους ελληνοκύπριους για Ένωση με την Ελλάδα. 

Οι Τουρκοκύπριοι, οι οποίοι ήταν ενάντια στην προοπτική Ένωσης της Κύπρου με την Ελλάδα, αντιτάχθηκαν του δημοψηφίσματος με μαζικές διαδηλώσεις. 

Τα τελικά αποτελέσματα του δημοψηφίσματος, τα μοιράστηκε η Εκκλησία με το ΑΚΕΛ. Δημιουργήθηκαν από ελληνοκύπριους δυο ξεχωριστές ομάδες/αποστολές, μια από την Δεξιά που απευθυνόταν σε χώρες της Δύσης και μια από το ΑΚΕΛ που απευθυνόταν σε χώρες του Ανατολικού Μπλοκ. Και οι δυο αποστολές απευθύνθηκαν όπως αποδείχτηκε σε ώτα μη ακούοντα, καθώς καμία χώρα (δυτική ή ανατολική) δεν ήταν πρόθυμη να στηρίξει το αίτημα για Ένωση.

## Το δημοψήφισμα του 1950 συζητείται στην Βουλή της Κύπρου το 2017
Στις αρχές του 2017 προκλήθηκε πολιτική κρίση στην Κύπρο, που επηρέασε τις συνομιλίες Αναστασιάδη-Ακιντζί για λύση του Κυπριακού προβλήματος.

Στις 10 Φεβρουαρίου 2017 εγκρίθηκε από την Βουλή της Κύπρου τροπολογία που εισηγήθηκε το ΕΛΑΜ και αφορούσε τη μνημόνευση του Ενωτικού Δημοψηφίσματος του 1950 στις σχολικές αίθουσες. Όλα τα κόμματα την υπερψήφισαν, εκτός από τον ΔΗΣΥ που τήρησε αποχή και το ΑΚΕΛ που καταψήφισε. Αποτέλεσμα ήταν η δημιουργία κρίσης στις συνομιλίες για το Κυπριακό καθώς η τουρκική πλευρά ισχυριζόταν πως ήταν απαράδεκτη η επαναφορά της ενωτικής πολιτικής από τους ελληνοκύπριους. 

Στις 8 Απριλίου 2017 η Βουλή υπερψήφισε διάταξη η οποία ακύρωσε εμμέσως την προηγούμενη τροπολογία, με ψήφους του ΔΗΣΥ και του ΑΚΕΛ

## Παραπομπές


Κατηγορία:Ιστορία της Κύπρου
1950
C7H8S

Ο μοριακός τύπος **C<sub>7</sub>H<sub>8</sub>O**, με μοριακή μάζα 124,20 amu, μπορεί να αναφέρεται σε ισομερείς θειούχες οργανικές ενώσεις με βαθμό ακορεστότητας 4, και πιο συγκεκριμένα (μεταξύ άλλων και) στα ακόλουθα ισομερή θέσης:
# Θειανισόλη, με ημισυντακτικό τύπο **PhSCH<sub>3</sub>**, και αριθμό CAS 100-68-5. Πρόκειται για το θειούχο ανάλογο της ανισόλης.
# Βενζυλική θειόλη, με ημισυντακτικό τύπο **PhCH<sub>2</sub>SH**, και αριθμό CAS 100-53-8.  Πρόκειται για το θειούχο ανάλογο της βενζυλικής αλκοόλης.
# Θειοκρεσόλες; Πρόκειται για μεθυλοθειοφαινόλες ή αντίστοιχα για υδροθειοτολουόλια. Πρόκειται για το θειούχο ανάλογο των κρεσολών.
## Ορθοθειοκρεσόλη, με γραμμικό τύπο χωρίς-πλαίσιο|50x50εσ, και με αριθμό CAS 137-06-4. Πρόκειται για το θειούχο ανάλογο της ορθοκρεσόλης.
## Μεταθειοκρεσόλη, με γραμμικό τύπο χωρίς-πλαίσιο|51x51εσ, και με αριθμό CAS 108-40-7. Πρόκειται για το θειούχο ανάλογο της μετακρεσόλης.
## Παραθειοκρεσόλη,  με γραμμικό τύπο χωρίς-πλαίσιο|80x80εσ, και με αριθμό CAS 106-45-6. Πρόκειται για το θειούχο ανάλογο της παρακρεσόλης.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C7
Κατηγορία:Οργανικές ενώσεις με θείο
Στρατιά του Σαμπρ-ε-Μεζ

thumb|400px|Σχεδιάγραμμα που αναπαριστά την ιστορική πορεία του Στρατού του Σαμπρ-ε-Μεζ
Η **Στρατιά του [[Σαμπρ-ε-Μεζ]]** () είναι η γνωστότερη στρατιά της Γαλλικής Επανάστασης. Σχηματίστηκε στις 29 Ιουνίου 1794 με τη συγχώνευση τριών δυνάμεων: της Στρατιάς των Αρδεννών, της αριστερής πτέρυγας της Στρατιά του Μοζέλλα, και τη δεξιά πτέρυγα της Στρατιά του Βορρά. Είχε σύντομη αλλά επιτυχημένη παρουσία. Στις 29 Σεπτεμβρίου 1797, η Στρατιά του Σαμπρ-ε-Μεζ συγχωνεύθηκε με τη Στρατιά του Ρήνου και του Μοζέλλα και έτσι δημιουργήθηκε η Στρατιά της Γερμανίας.

## Μάχες
Τα διάφορα τμήματα της στρατιάς κέρδισαν μια σημαντική νίκη στη Μάχη του Φλερύς στις 26 Ιουνίου 1794. Η συγχώνευση των δυνάμεων στη Στρατιά του Σαμπρ-ε-Μεζ έγινε επίσημη σε σύντομο διάστημα. Λίγο μετά το Φλερύς, η Συμμαχική θέση στη Φλάνδρα κατέρρευσε και τα Γαλλικά στρατεύματα λεηλάτησαν τις Αυστριακές Κάτω Χώρες και την Ολλανδική Δημοκρατία τον χειμώνα του 1794-1795.

Μετά την άλωση του Τουρναί και της Οστένδης, η Συμβατική Εθνοσυνέλευση δήλωσε πως η στρατιά αυτή είχε αποκτήσει αξιέπαινες τιμές. η Στρατιά κέρδισε περισσότερες τιμές μετά την άλωση των Βρυξελλών, του Μάαστριχτ και του Αιξ-λα-Σαπέλ (*Άαχεν*). Η Στρατιά συμμετείχε στην κατάκτηση της Ολλανδίας και την Πολιορκία του Λουξεμβούργου.

Το 1795, η Στρατιά του Σαμπρ-ε-Μεζ πολέμησε στον μέσο Ρήνο. η Στρατιά διέσχισε τον Ρήνο το 1796 για να εισβάλει στη Γερμανία αλλά ηττήθηκε στις μάχες του Άμπεργκ και του Βύρτσμπουργκ το καλοκαίρι. η Στρατιά επικράτησε τελικά των Αυστριακών στη Μάχη του Νόιβιντ στις 18 Απριλίου 1797.

## Διοικητές
* Ζαν-Μπατίστ Ζουρντάν: 2 Ιουλίου 1794 – 23 Σεπτεμβρίου 1796.
** Ζακ Μωρίς Ατρύ: 21 Δεκεμβρίου 1794 – 28 Φεβρουαρίου 1795.
** Ζαν-Μπατίστ Κλεμπέρ: 22 Ιανουαρίου – 28 Φεβρουαρίου 1796 και 31 Ιουλίου – 7 Αυγούστου 1796.
* Πιερ ντε Ρουέλ, μαρκήσιος του Μπωρμονβίλ: 23 Σεπτεμβρίου 1796 – 23 Ιανουαρίου 1797.
* Ζαν Ετιέν Βασιέ Σαμπιονέ: 24 – 31 Ιανουαρίου 1797.
* Ζαν Βικτόρ Μορό: 1 – 25 Φεβρουαρίου 1797.
* Λαζάρ Ος: 26 Φεβρουαρίου – 18 Σεπτεμβρίου 1797.
** Φρανσουά Ζοζέφ Λεφέβρ: 31 Ιουλίου – 3 Αυγούστου 1797 και 19 Σεπτεμβρίου – 20 Οκτωβρίου 1797.

## Παραπομπές



Κατηγορία:Πόλεμοι της Γαλλικής Επανάστασης
Ροζάλμπα Καρριέρα

Η **Ροζάλμπα Καρριέρα** (ιταλ. *Rosalba Carriera*, 12 Ιανουαρίου 1673 - 15 Απριλίου 1757) ήταν Ιταλίδα ζωγράφος. Συνετέλεσε στη προώθηση της τεχνικής του παστέλ στην προσωπογραφία και έγινε μια από τις διασημότερες ζωγράφους του 18ου αιώνα.

## Βιογραφία
Γεννήθηκε το 1675 στην Βενετία και ήταν κόρη του Αντρέα Καρριέρα, δικηγόρου, και της Άλμπα Φορέστι, υφάντρας και δαντελοποιού.  

Άρχισε την καλλιτεχνική της σταδιοδρομία σχεδιάζοντας πατρόν για δαντέλες μαζί με τη μητέρα της και τις αδελφές της, Τζοβάννα (1675 - 1737) και Άντζελα (1677 - 1760). Συνέχισε με μινιατούρες πάνω σε κουτιά ταμπάκου και εξελίχθηκε σε ονομαστότατη προσωπογράφο της τεχνικής του παστέλ. Η επιτυχία της ήταν εντυπωσιακή. Όσοι αριστοκράτες επισκέπτονταν την Βενετία (συμπεριλαμβανομένων και βασιλέων) επεδίωκαν να τους κάνει το πορτραίτο. 

Στο Παρίσι (1721), στην Βιέννη (1730) και σε διάφορα ιταλικά κράτη, έγινε ενθουσιωδώς δεκτή και οι παραγγελίες προσωπογραφιών ήταν εκατοντάδες. Ο Κάρολος ΣΤ΄ της Αγίας Ρωμαϊκής Αυτοκρατορίας αγόρασε 150 πίνακές της και η αυτοκράτειρα Ελισάβετ Χριστίνα έπαιρνε μαθήματα ζωγραφικής από την Καρριέρα. 

Μετά τον θάνατο της αδελφής και βοηθού της Τζοβάννα (1737), η ζωγράφος περιέπεσε σε κατάθλιψη και το 1749 η όρασή της χειροτέρευε. Μετά από δύο ανεπιτυχείς επεμβάσεις για καταρράκτη, έχασε εντελώς την οράσή της. Πέθανε το 1757 σε ηλικία 84 ετών στο Ντορσοντούρο της Βενετίας.

Η Καρριέρα έστρεψε τον Μωρίς Κεντέν ντε Λα Τουρ προς το παστέλ κατά την παραμονή της στο Παρίσι, και επηρέασε σημαντικά τις γυναίκες ζωγράφους των ερχόμενων χρόνων. Η φήμη της όμως ακολούθησε την παρακμή του ροκοκό. Τα έργα της, από τεχνικής απόψεως άψογα, θεωρούνται σήμερα μάλλον ανούσια. 

## Επιλογή έργων


Αρχείο: (Treviso) The painter Antoine Watteau by Rosalba Carriera - Museo civico di Santa Caterina.jpg|*[[Αντουάν Βαττώ]]*, 1721, Κρατικό Μουσείο Λουίτζι Μπάιλο, Τρεβίζο.
Αρχείο:Carriera, Rosalba - Spring - c. 1725.jpg|*[[Άνοιξη]]*, 1725, Ερμιτάζ, Αγία Πετρούπολη.
Αρχείο:(Venice) Portrait of boy by Rosalba Carriera - Gallerie Accademia.jpg|*Προσωπογραφία νεαρού*, 1726, Πινακοθήκη της Ακαδημίας, Βενετία.
Αρχείο:Rosalba Carriera - Dame im türkischen Kostüm.jpeg|*Η Φελιτσιτά Σαρτόρι με [[Οθωμανική Αυτοκρατορία|τούρκικη]] φορεσιά*, 1728-1741, Γκαλερί Ουφίτσι, Φλωρεντία.
Αρχείο:Portrait de Caterina Sagredo Barbarigo par Rosalba Carriera.jpg|*Κατερίνα Σαγκρέντο Μπαρμπαρίγκο*, πριν το 1741.
Αρχείο:(Venice) Rosalba Carriera - Self-Portrait - Gallerie Accademia.jpg|*Αυτοπροσωπογραφία*, 1746, Πινακοθήκη της Ακαδημίας, Βενετία.
Αρχείο:Rosalba Carriera 003.jpg|*Ο [[Λουδοβίκος ΙΕ΄ της Γαλλίας|Λουδοβίκος ΙΕ΄]] ως [[Δελφίνος (τίτλος)|δελφίνος]]*, 1750, Μουσείο Καλών Τεχνών, Βοστώνη.


## Παραπομπές


Κατηγορία:Ιταλοί ζωγράφοι του 17ου αιώνα
Κατηγορία:Ιταλίδες ζωγράφοι
Τιγκρινιακή γλώσσα

Τα **Τιγκρινιακά** (ትግርኛ) είναι αφροασιατική γλώσσα του κλάδου των Σημιτικών γλωσσών. Ομιλείται κυρίως στην Ερυθραία και τη βόρεια Αιθιοπία στο Κέρας της Αφρικής, με συνολικά γύρω στους 6.915.000 ομιλητές.

Οι ομιλητές της Τιγκρινιακής γλώσσας στην Αιθιοπία αριθμούν γύρω στα 4.320.000 άτομα και βρίσκονται στο κέντρο της βόρειας περιοχής Τιγκράι. Οι ομιλητές της Τιγκρινικής στην Ερυθραία ανέρχονται συνολικά σε 2.540.000 και συγκεντρώνονται στις νότιες και κεντρικές περιοχές. Η Τιγκρινική ομιλείται επίσης από μετανάστες από αυτές τις περιοχές, συμπεριλαμβανομένου κάποιων Εβραίων Αιθιόπων.

Κατηγορία:Γλώσσες της Ερυθραίας
Κατηγορία:Γλώσσες της Αιθιοπίας
Νεοχώρι Πέλλας

Το **Νεοχώρι** βρίσκεται στην Κεντρική Μακεδονία και την Περιφερειακή Ενότητα Πέλλας (πρώην νομό) και ανήκει στο δήμο Αριδαίας. Το Νεοχώρι έχει υψόμετρο 167 μέτρα από την επιφάνεια της θάλασσας. Αναφέρεται επίσημα, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Καρλάτ (Μηλέας). Σύμφωνα με το σχέδιο Καλλικράτης, μαζί με το Πευκωτό και το Βορεινό αποτελούν την τοπική κοινότητα Βορεινού που ανήκει στη δημοτική ενότητα Αριδαίας του Δήμου Αλμωπίας και σύμφωνα με την απογραφή του 2011 έχει πληθυσμό 395.

Το Νεοχώρι ήταν το πρώτο χωριό στο οποίο παρήχθη ηλεκτροδότηση.(απροσδιόριστη πληροφορία). Είναι κατά κύριο λόγο ποντιακό χωριό, καθώς η πλειονότητα των κατοίκων είναι Πόντιοι .

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Η ζωή είναι ωραία (μυθιστόρημα)

Το ***Η ζωή είναι ωραία*** είναι μυθιστόρημα γραμμένο από τον Ρομπέρτο Μπενίνι και τον Βιντσέντσο Τσεράμι κατά το πρότυπο του σεναρίου της ομώνυμης ταινίας με ερμηνεία και σκηνοθεσία από τον Μπενίνι στο 1997. Το βιβλίο εκδόθηκε το 1998 από τις εκδόσεις Rizzoli και από από τον εκδοτικό οίκο Einaudi.

## Υπόθεση
Σε μία πόλη της Τοσκάνης, το Αρέτσο, πριν από την έναρξη του Δευτέρου παγκοσμίου πολέμου, ο άνεργος Γκουίντο ψάχνει για δουλειά μαζί με τον φίλο του, μέχρι που συναντιέται με τη σαγηνευτική Ντόρα: η γυναίκα είναι από καλή οικογένεια και ήδη λογοδοσμένη με έναν πλούσιο και πομπώδη τύπο, ο οποίος σκέφτεται μόνο το πώς θα κερδίσει χρήματα. Στην πραγματικότητα, ο Γκουίντο, που ήδη προσπαθούσε να τραβήξει την προσοχή της Ντόρας με την γλυκιά του φλυαρία και την αστεία  και πνευματώδη συμπεριφορά του, συνειδητοποιεί πως η κοπέλα δεν είναι ευτυχισμένη και πως θα της άξιζαν περισσότερα.

Το περιστατικό λαμβάνει χώρα ακριβώς το βράδυ των αρραβώνων της Ντόρας, στο εστιατόριο της υψηλής κοινωνίας, όπου ο Γκουίντο εργάζεται ως σερβιτόρος. Η Ντόρα, η  οποία είχε ήδη εκφράσει συμπάθεια και τρυφερότητα για τον Γκουίντο, το σκάει μαζί του μόλις τον βλέπει, και οι δύο τους λίγο μετά παντρεύονται. Περνούν μερικά χρόνια  και έρχεται το 1939: η αρχή του πολέμου, και σύντομα ο Γκουίντο αρχίζει να έχει σοβαρά προβλήματα με τη ναζιστική και φασιστική πολιτική, κυρίως επειδή αποφάσισε να ανοίξει ένα βιβλιοπωλείο.

Πολύ σύντομα ο Γκουίντο συλλαμβάνεται μαζί με τη γυναίκα του και το μικρό Τζόσουα, τον γιο τους, και στέλνονται όλοι σε στρατόπεδο συγκεντρώσεως στη Ναζιστική Γερμανία. Ο Τζόσουα φοβάται πολύ, και έτσι ο Γκουίντο προσπαθεί να τον παρηγορήσει, εξηγώντας του πως όλο αυτό που συνέβαινε ήταν μόνο ένα παιχνίδι, με στόχο να κερδίσει ένα μεγάλο τανκ ο νικητής, ή αυτός που θα είχε μείνει σώος και αβλαβής μέχρι το τέλος του ολοκαυτώματος. Ο Γκουίντο στο στρατόπεδο χωρίζεται από τη γυναίκα του και βάζει τα δυνατά του να υποστηρίξει την άποψή του στον Τζόσουα, αν και στο στρατόπεδο η φρίκη είναι στην ημερήσια διάταξη. Για να σώσει τη ζωή του Τζόσουα, ο Γκουίντο θα φτάσει στο σημείο να ζητήσει τη βοήθεια του αδελφικού φίλου του Βαρθολομαίου, και τέλος να θυσιάσει την ίδια την ζωή του.

## Εκδόσεις
* Roberto Benigni, Vincenzo Cerami, *Η ζωή είναι όμορφη*, Einaudi, Rizzoli, 1998, ISBN 88-06-14741-2

Κατηγορία:Ιταλικά μυθιστορήματα
Κατηγορία:Ρομαντικά μυθιστορήματα
Νταμπλ (καλαθοσφαίριση)

Στο μπάσκετ, το **νταμπλ** είναι η συγκέντρωση διψήφιου αριθμού συνολικά σε πέντε στατιστικές κατηγορίες: πόντους, ριμπάουντ, ασίστ, κλεψίματα και κοψίματα σε ένα παιχνίδι. Επειδή όμως πολλοί παίκτες συνήθως σκοράρουν διψήφιο αριθμό πόντων σε κάθε παιχνίδι, χρησιμοποιούμε τον όρο νταμπλ όταν ένας παίκτης έχει διψήφιο αριθμό σε περισσότερες από μία κατηγορίες. 

Ένα **νταμπλ νταμπλ ** είναι η συγκέντρωση διψήφιου αριθμού συνολικά σε δύο από τις πέντε κατηγορίες σε ένα παιχνίδι. Το πιο κοινό νταμπλ νταμπλ είναι ο συνδυασμός πόντων-ριμπάουντ, ακολουθούμενο από τον συνδυασμό πόντους-ασίστ. Από το , ο Τιμ Ντάνκαν είναι πρώτος στο NBA σε πόντους-ριμπάουντ με 840 και ο Τζον Στόκτον σε πόντους-ασίστ με 714.

Ένα** τριπλ νταμπλ** είναι η συγκέντρωση διψήφιου αριθμού συνολικά σε τρεις από τις πέντε κατηγορίες σε ένα παιχνίδι. Ο πιο συνηθισμένος τρόπος για να επιτευχθεί ένα τριπλ νταμπλ είναι με πόντους, ριμπάουντ και ασίστ. Ο Όσκαρ Ρόμπερτσον οδηγεί τη λίστα με 181 τριπλ νταμπλ  και είναι, μαζί με τον Ράσελ Γουέστμπρουκ, ένας από τους μόλις δύο παίκτες με μέσο όρο τριπλ νταμπλ για μια σεζόν. Ο Γουέστμπρουκ  σήμερα κατέχει το ρεκόρ για τα περισσότερα τριπλ νταμπλ σε μια σεζόν με 42.

## Αναφορές
Κατηγορία:Ορολογία καλαθοσφαίρισης
Σιμόνε Πιανιτζιάνι

Ο **Σιμόνε Πιανιτζιάνι** (γεννημένος στις 31 Μαΐου του 1969) είναι επαγγελματίας Ιταλός προπονητής καλαθοσφαίρισης. Από τον Ιούνιο του 2017 είναι προπονητής της ιταλικής Αρμάνι Μιλάνο.

## Προπονητική καριέρα σε συλλόγους
Ο Πιανιτζιάνι επιλέχθηκε ως προπονητής της ιταλικής Μοντεπάσκι Σιένα πριν τη σεζόν 2006-2007 και οδήγησε την ομάδα του στην κατάκτηση του ιταλικού πρωταθλήματος και τις 6 χρονιές που διετέλεσε στον πάγκο της ομάδας. Ανακηρύχθηκε το 2007 ως ο καλύτερος Ιταλός προπονητής.

Η σεζόν 2008-2009 στο ιταλικό πρωτάθλημα ήταν αξιέπαινη, καθώς η Μοντεπάσκι Σιένα κέρδισε το Ιταλικό Σούπερ Καπ πριν την έναρξη της σεζόν, το Κύπελλο Ιταλίας στα μέσα της σεζόν και το ιταλικό πρωτάθλημα στο τέλος κερδίζοντας όλες τις ομάδες στα play-off με συνολικό σκορ 3-0. Σε 44 αγώνες στο πρωτάθλημα εκείνη τη σεζόν, ηττήθηκε μόνο μία φορά και αυτή ενάντια στην Φορτιτούντο Μπολόνια.

Το καλοκαίρι του 2012 υπέγραψε συμβόλαιο διάρκειας 2 ετών με την Φενερμπαχτσέ Ούλκερ. Παραιτήθηκε όμως από τη θέση του προπονητή της τουρκικής ομάδας τον Φεβρουάριο του 2013, επικαλούμενος προσωπικά ζητήματα. Την περίοδο της παραίτησής του, η Φενερμπαχτσέ Ούλκερ βρισκόταν στην κορυφή τoυ Τουρκικού πρωταθλήματος και στην έβδομη θέση από τις 8 ομάδες στο Top-16 της Ευρωλίγκας.

Τον Ιούνιο του 2016 υπέγραψε συμβόλαιο διάρκειας 2 ετών με την Χάποελ Ιερουσαλήμ ενώ τον Ιούνιο του 2017 επέστρεψε στην Ιταλία για να προπονήσει την Αρμάνι Μιλάνο.

## Εθνική Ιταλίας
Ο Πιανιτζιάνι έγινε προπονητής της αντρικής εθνικής ομάδας της Ιταλίας το 2009 όπου παρέμεινε έως και το 2015. Ήταν προπονητής της Εθνικής Ιταλίας στο Ευρωμπάσκετ 2011, στο Ευρωμπάσκετ 2013 και στο Ευρωμπάσκετ 2015.

## Τίτλοι και Επιτυχίες
Ως προπονητής έχει κατακτήσει 6 πρωταθλήματα με την Μοντεπάσκι Σιένα (2007,2008,2009,2010,2011 και 2012), 5 Ιταλικά Σούπερ Καπ (2007-2008, 2008-2009, 2009-2010, 2010-2011, 2011-2012) και 4 Κύπελλα Ιταλίας (2009, 2010, 2011, 2012) ενώ συμμετείχε σε 2 Final Four της Ευρωλίγκας το 2008 και το 2011. Ακόμη, έχει κατακτήσει ένα Κύπελλο Τουρκίας το 2013 με την Φενερμπαχτσέ Ούλκερ και το Ισραηλινό Σούπερ Καπ το 2016 με την Χάποελ Ιερουσαλήμ. 

Ως βοηθός προπονητή κατέκτησε το Κύπελλο Σαπόρτα με την Μοντεπάσκι Σιένα το 2002, το ιταλικό πρωτάθλημα το 2004 και το Ιταλικό Σούπερ Καπ τη σεζόν 2004-2005. Ως βοηθός μετράει και 2 συμμετοχές σε Final Four Ευρωλίγκας το 2003 και το 2004.

## Παραπομπές


Κατηγορία:Ιταλοί προπονητές καλαθοσφαίρισης
Κατηγορία:Προπονητές καλαθοσφαίρισης ιταλικών συλλόγων
Κατηγορία:Προπονητές καλαθοσφαίρισης τουρκικών συλλόγων
Κατηγορία:Προπονητές καλαθοσφαίρισης ισραηλινών συλλόγων
Κατηγορία:Προπονητές καλαθοσφαίρισης Εθνικής Ιταλίας
Κατηγορία:Προπονητές καλαθοσφαίρισης Ολίμπια Μιλάνου
Πλατεία Τζορτζ (Γλασκώβη)

Η **Πλατεία Τζορτζ** (αγγλικά: *George Square*) είναι η κεντρική πλατεία στην Γλασκώβης της Σκωτίας. Πήρε το όνομά της από τον Βασιλιά Γεώργιο Γ΄. Δημιουργήθηκε το 1781 και περιβάλλεται από κτήρια αρχιτεκτονικής σπουδαιότητας, όπως το Δημαρχιακό Μέγαρο της Γλασκώβης (Glasgow City Chambers). Στην πλατεία δεσπόζουν δώδεκα αγάλματα σημαντικών προσωπικοτήτων της πόλης και της χώρας.
## Περίοπτα κτίρια
αριστερά|μικρογραφία|Η διάταξη της Πλατείας Τζορτζ, γύρω στο 1900.
Στην ανατολική πλευρά της πλατείας δεσπόζει το περίτεχνο Δημαρχιακό Μέγαρο της Γλασκώβης, σχεδιασμένο από τον αρχιτέκτονα Ουίλιαμ Γιανγκ, το οποίο εγκαινιάστηκε το 1888. Στη νότια πλευρά είναι μια σειρά από κτίρια, συμπεριλαμβανομένου του πρώην κεντρικού ταχυδρομείου της πόλης, που χτίστηκε το 1878 και ανακατασκευάστηκε σε γραφεία το 2007.

Στη βόρεια πλευρά βρίσκεται ο σιδηροδρομικός σταθμός Queen Street Station, το ξενοδοχείο Millennium Hotel (πρώην North British Railway Hotel), τα οποία χρονολογούνται από το 1840, και η Οικία Τζορτζ, το οποίο αντικατέστησε ένα παλαιότερο κτήριο γεωργιανής αρχιτεκτονικής, που χτίστηκε το 1979 για να παρέχει πρόσθετο χώρο γραφείου για το Συμβούλιο της Πόλης της Γλασκώβης, και αργότερα στα γραφεία της Ernst & Young.

Στη δυτική πλευρά βρισκόταν στο παρελθόν μια σειρά από ξενοδοχεία, όπου πλέον έχει χτιστεί το Merchants House. Στη δυτική πλευρά βρισκόταν επίσης η πρώην Τράπεζα της Σκωτίας, το οποίο κτίριο έχει πλέον μετατραπεί σε γραφεία, εστιατόριο και μπαρ.

## Αγάλματα
Στην έκταση της πλατείας υπάρχουν δώδεκα αγάλματα, που ανεγέρθηκαν στο διάστημα μεταξύ του 1832 και 1902.

μικρογραφία|250x250εσ|Η Πλατεία Τζορτζ τα Χριστούγεννα
## Παραπομπές


Κατηγορία:Γλασκώβη
Αϊζάια Τόμας

Ο **Αϊζάια Λορντ Τόμας** (*Isiah Lord Thomas III*, γεννήθηκε στις 30 Απριλίου 1961) είναι Αμερικανός πρώην καλαθοσφαιριστής, που έπαιξε επαγγελματικά για τους Ντιτρόιτ Πίστονς στο NBA. Αγωνίστηκε στη θέση του πόιντ γκαρντ, καταφέρνοντας να αναδειχθεί 12 φορές NBA All Star, ως ένας από τους 50 καλύτερους παίκτες στην Ιστορία του ΝΒΑ το 1996 και να ενταχθεί στο  Naismith Memorial Basketball Hall of Fame. Έχει υπάρξει επίσης επαγγελματίας και κολεγιακός προπονητής, διοικητικό στέλεχος καλαθοσφαίρισης και τηλεοπτικός σχολιαστής. 

Ο Τόμας αγωνίστηκε στο κολέγιο για τους *Indiana Hoosiers*, οδηγώντας τους στο πρωτάθλημα NCAA του 1981 ως δευτεροετής φοιτητής και δηλώνοντας στη συνέχεια συμμετοχή στο ντραφτ του ΝΒΑ. Επιλέχθηκε ως η δεύτερη συνολικά επιλογή από τους Ντιτρόιτ Πίστονς στο ντραφτ του NBA του 1981, και έπαιξε για αυτούς σε ολόκληρη την καριέρα του, ενώ οδήγησε τα "κακά παιδιά " στα πρωταθλήματα NBA 1988-89 και 1989-90. 

Μετά την καριέρα του, διετέλεσε στέλεχος των Τορόντο Ράπτορς, σχολιαστής τηλεόρασης, στέλεχος στην Continental Basketball Association, επικεφαλής προπονητής των Ιντιάνα Πέισερς, καθώς και στέλεχος και επικεφαλής προπονητής των Νιου Γιορκ Νικς. Θήτευσε αργότερα ως προπονητής μπάσκετ ανδρών για το κολέγιο *Golden International Panther University (FIU)* για τρεις σεζόν από το 2009 έως το 2012. Στις αρχές Μαΐου 2015, εν μέσω διαμάχης, ο Τόμας ανακηρύχθηκε πρόεδρος και εν μέρει ιδιοκτήτης της αδελφικής ομάδας των Νικς στο WNBA, των New York Liberty, μετά την εκ νέου πρόσληψη του πρώην συμπαίκτη του στους Πίστονς, Μπιλ Λαϊμπίρ, ως προπονητή της ομάδας.

## Τίτλοι και διακρίσεις

* 2 × Πρωτάθλημα NBA: 1989, 1990
* NBA MVP των τελικών: 1990
* 12 × NBA All-Star (1982–1993)
* 2 × NBA All-Star Game MVP: 1984, 1986
* 3 × All-NBA πρώτη ομάδα : 1984–1986
* 2 × All-NBA δεύτερη ομάδα: 1983, 1987
* NBA καλύτερη Rookie ομάδα: 1982
* NBA πρώτος στις ασίστ: 1985
* J. Walter Kennedy Citizenship Award (1987)
* Επετειακές ομάδες 50 και 75 χρόνων 
* Η φάνε με το No. 11 απόσυρε από τους Ντιτρόιτ Πίστονς
* NCAA Πρωτάθλημα: 1981
* NCAA καλύτερος παίκτης φάιναλ φορ: 1981 
* Consensus first-team All-American: 1981
* USA Basketball Male Athlete of the Year: 1980

## Παραπομπές


## Εξωτερικοί σύνδεσμοι

* Αναλυτικά στατιστικά καριέρας 

 

Κατηγορία:Πόιντ γκαρντ
Κατηγορία:Καλαθοσφαιριστές All-Star Game (NBA)
Κατηγορία:Αμερικανοί καλαθοσφαιριστές 
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Ντιτρόιτ Πίστονς
Κατηγορία:Εισαχθέντες στο Naismith Memorial Basketball Hall of Fame